《次韵张守酴醾二首》
宋代·刘子翚

荣华休羡黑头公，且对芳辰赏丽丛。
十万青条寒挂雨，三千粉面笑临风。
莫将拟雪才情赋，盍与观梅兴味同。
只恐春归有遗恨，典刑犹在浊醪中。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。